recursal/SuperWikiNEXT-32B huggingface dataset:
**அர்சா பரத்கோடி** (*Harsha Bharathakoti*) இந்திய நாட்டைச் சேர்ந்த ஒரு சதுரங்க விளையாட்டு வீரராவார். 2000 ஆம் ஆண்டு பிப்ரவரி மாதம் ஏழாம் தேதியன்று இவர் பிறந்தார். பிடே அமைப்பு இவருக்கு 2019 ஆம் ஆண்டில் கிராண்ட்மாசுட்டர் பட்டம் வழங்கியது.

சதுரங்க வாழ்க்கை
----------------

2022 ஆம் ஆண்டு நவம்பர் மாதத்தில் அர்சா ஆசிய கண்டங்களிடையிலான சதுரங்க வெற்றியாளர் போட்டியில் இரண்டாம் இடத்தைப் பிடித்தார், ஷம்சிடின் வோகிடோவுக்கு எதிராக டிரா செய்ததன் விளைவாக ஆர் பிரக்ஞானந்தாவிடம் தோற்றார். சம்சித்தின் வோகிதோவுடன் சமநிலை போட்டியை முடித்த இவர் பிரக்ஞானந்தாவுடன் ஆட்டத்தை இழந்தார்.

மார்ச் 2023 இல், அர்சா கேப்பெல்-லா-கிராண்டே திறந்தநிலைப் போட்டியில் இரண்டாம் இடத்தைப் பிடித்தார். பின்னர் இவர் ஆர்மகெடான் சுற்றில் திப்தாயன் கோசை தோற்கடித்து அதிரடி விரைவு சதுரங்கப் போட்டியை வென்றார்.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் விளையாடினார். முதல் சுற்றில் சியார்ச்சிய சதுரங்க வீரர் லெவன் பான்சுலாயாவிடம் தோற்றார்.

மேற்கோள்கள்
-----------

1. ↑  "FIDE Title Application (GM)". .
2. ↑  "2022 Asian Continental Championship: Praggnanadhaa and Nandhidhaa clinch titles". November 3, 2022. .
3. ↑  "Telangana’s Harsha emerges runner-up at Asian Continental Chess championship". November 3, 2022. .
4. ↑  Ahmed, Shahid (March 2, 2023). "Sethuraman wins Cappelle-la-Grande Open on his 30th birthday". .
5. ↑  Ahmed, Shahid (March 15, 2023). "Harsha Bharathakoti wins Chessemy Blitz Open 2023, Diptayan second and Sayantan third". .
6. ↑  "FIDE World Cup 2023: Preliminary lists of eligible players announced". .
**கீழ மாசி வீதி** என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் உள்ள பரபரப்பான, வியாபார மற்றும் குடியிருப்புப் பகுதியாகும்.

அமைவிடம்
--------

கடல் மட்டத்திலிருந்து சுமார் 186 மீட்டர் உயரத்தில், 9°55′16″N 78°07′23″E﻿ / ﻿9.9211°N 78.1230°E﻿ / 9.9211; 78.1230 என்ற புவியியல் ஆள்கூறுகள் கொண்டு, கீழ மாசி வீதி அமையப் பெற்றுள்ளது. தெற்கு வடக்காக நீண்டிருக்கும் இச்சாலையின் முக்கிய சந்திப்புகளாக தெற்கு மாசி வீதி, வெண்கலக் கடைத் தெரு, அம்மன் சன்னதி தெரு, எழுகடல் தெரு, எழுகடல் அக்ரஹாரம் தெரு, மேலநாப்பாளையம் தெரு, தாசில்தார் பள்ளிவாசல் தெரு, வடக்கு மாசி வீதி, வடக்கு வெளி வீதி ஆகியவை அமைந்துள்ளன.

ஆண்டு தோறும் மதுரையில் நடைபெறும் சித்திரைத் திருவிழாவின் தேரோட்டம் அன்று சுவாமி தேர் மற்றும் அம்மன் தேர் ஆகியவை கீழ மாசி வீதி, வடக்கு மாசி வீதி, மேல மாசி வீதி மற்றும் தெற்கு மாசி வீதி என‌ நான்கு வீதிகளிலும் வலம் வருவது வழக்கம்.

மதுரையில், 'ஸ்மார்ட் சிட்டி' திட்டத்திற்காக தேர்ந்தெடுக்கப்பட்ட முதன்மை மண்டலங்களில் கீழ மாசி வீதி பகுதியும் ஒன்று. 'ஸ்மார்ட் சிட்டி' திட்டப் பணிகளில் ஒன்றான சாலைப் பணிகள் கீழ மாசி வீதி மற்றும் வடக்கு மாசி வீதிகளில் காலை நேரங்களில் மட்டும் நடைபெற்றன (இரவு நேரங்களில் சரக்குகளை ஏற்றவும் இறக்கவும் அனுமதி).

கீழ மாசி வீதியில் அமைந்துள்ள கருப்பண்ணசாமி கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.

மேற்கோள்கள்
-----------

1. ↑  "மதுரையில் சித்திரை திருவிழா கோலாகலம் – மக்கள் வெள்ளத்தில் மாசி வீதிகளில் வலம் வந்த திருத்தேர்கள்!!". *News18 Tamil*. 2023-05-03. 2023-08-27 அன்று பார்க்கப்பட்டது.
2. ↑  Sanjana Ganesh (2018-04-01). "East Masi Street traders aghast at eviction drive". *The Hindu* (ஆங்கிலம்). 2023-09-08 அன்று பார்க்கப்பட்டது.
3. ↑  "மதுரை கீழ மாசி, வடக்கு மாசி வீதிகளில் காலையில் மட்டும் சாலை பணி மேற்கொள்ள முடிவு". *Hindu Tamil Thisai*. 2021-01-28. 2023-08-27 அன்று பார்க்கப்பட்டது.
4. ↑  "Arulmigu Karuppana Swamy Temple, Kela Masi Vethi, Madurai - 625001, Madurai District [TM031966].Karuppanaswamy,Karuppanaswamy". *hrce.tn.gov.in*. 2023-08-27 அன்று பார்க்கப்பட்டது.

வெளி இணைப்புகள்
---------------

* GeoHack - கீழ மாசி வீதி
**அமீர் ஐதர் கான்** (*Dada Amir Haider Khan*, **தாதா அமீர் ஹைதர் கான்**, 1900 - 1989) பிரித்தானிய இந்தியாவின் முதல் தலைமுறை பொதுவுடைமைத் தலைவர்களுள் ஒருவர். இந்திய விடுதலை இயக்கப் புரட்சியாளர்.

வாழ்க்கைச் சுருக்கம்
--------------------

அமீர் ஐதர் கான் ராவல்பிண்டி மாவட்டத்திலிலுள்ள சியாகிலியான் உமர் கான் என்ற சிறு கிராமத்தில் எளிய பஞ்சாபி முஸ்லிம் குடும்பத்தில் பிறந்தார். அவரது தந்தை அமீர் ஹைதர்கான் சிறுவயதாக இருக்கும்போதே இறந்துவிட்டார். பின்னர் அவரது தாயார் இரண்டாம் திருமணம் செய்துகொள்கிறார். அவர் தன்னுடைய மாற்றாந் தந்தையிடம் பல கொடுமைகளை அனுபவித்தார். ஆயினும் கல்வி கற்கும் தணியாத ஆவலால் அவர்வீட்டைவிட்டு வெளியேறி பல்வேறு சிரமங்களுக்கு ஆளானார்.பின்னர் இவர் மதராசாவில் சேர்க்கப்பட்டார்.1914 ஆம் ஆண்டில் மும்பையில் பிரித்தானிய வணிகக் கப்பல் படையில் சேர்ந்தார். அங்கிருந்து அவர் 1918 இல் அமெரிக்க வாணிபக் கப்பல் படையில் இணைந்தார். இக்காலகட்டத்தில் அவர் யோசேப்பு முல்க்கேன் எனும் ஐரிய தேசியவாதியை சந்திக்க நேர்ந்தது. அவர் மூலம் பிரித்தானியருக்கு எதிரான அரசியல் கருத்துக்களை அறிந்து கொண்டார்.

சர்வதேச கம்யூனிஸ்டு அகிலத்தின் பிரதிநிதியாக உருசியாவில் சில காலம் செயல்பட்ட பின் இந்தியா திரும்பினார். இந்தியா திரும்பிய ஐதர் கானுக்கு தென்னிந்தியாவில் கட்சியை உருவாக்கும் பணி ஒப்படைக்கப்பட்டது. மீரட் சதி வழக்கில் குற்றவாளியாகச் சேர்க்கப்பட்டிருந்ததால் தமிழகத்திலும் தலைமறைவாகத்தான் இவர் வாழ வேண்டியிருந்தது. சங்கர் எனும் புனை பெயரை வைத்துக்கொண்டு தமிழகம் மற்றும் தென்னிந்தியாவின் சாதிய அமைப்பை தெரியாமலும், எவரொருவர் உதவியின்றியும் சென்னை(மெட்ராஸ்) வந்து கம்யூனிஸ்டு கட்சியை கட்டும் பொறுப்பை ஏற்றார். அவ்வாறு தனித்து இருந்த போதும், இந்த முகம் தெரியாத ஊரில், மாத்யூஸ் என்ற ரயில்வேத் தொழிலாளியிடம் நட்பை ஏற்படுத்திக் கொண்டு தனது பணியைத் தொடங்குகிறார் கான்.

வாழ்க்கை வரலாறு
---------------

ஆமீர் ஹைதர்கானின் வாழ்க்கை வரலாற்றை அவரிடம் நேரிடையாகக் கேட்டுப் பெற்ற டாக்டர் அயூப் மிர்சா என்பவர் உருது மொழியில் எழுதிய வாழ் புனைகதையின் சுருக்கப் பட்ட ஆங்கிலப் பெயர்ப்பின் தமிழாக்கம் - "அமீர் ஹைதர்கான்: காவியம் படைத்த கம்யூனிஸ்ட்" என்கிற நூலை பாரதி புத்தகாலயம் வெளியிட்டுள்ளது.

மேற்கோள்கள்
-----------

1. ↑  "Indo-Pakistani revolutionary". .
2. ↑  Strands of freedom, The News International
3. ↑
**சுப்ரதா பால்** (**Suprata Pal**- பிறப்பு: நவம்பர் 24, 1986) என்பவர் இந்தியாவைச் சேர்ந்த கால்பந்து வீரராவார். இவர் இந்திய கால்பந்து அணி மற்றும் பிரயாக் யுனைடெட் கால்பந்துக் கழகத்துக்கு இலக்கு காப்பாளராக (கோல் கீப்பர்) ஆடிவருகிறார். முன்னதாக இவர் டாடா கால்பந்து பயிற்சிக் கழகத்துக்காக ஆடியிருக்கிறார்; கொல்கத்தாவைச் சேர்ந்த மோகன் பகங் கால்பந்துக் கழகத்துக்காக ஆடும்போது இவரது பெயர் இந்திய கால்பந்து வட்டங்களில் ஓங்கியொலிக்கத் தொடங்கியது. அதற்குப் பிறகு புனே கால்பந்துக் கழகத்துக்காக மூன்று பருவங்கள் ஆடியுள்ளார்; தற்போது பிரயாக் யுனைடெட்-டுக்கு ஆடிவருகிறார். ஆகத்து 2007-ல் நேரு கோப்பை பன்னாட்டு கால்பந்து போட்டியை முதல் முறையாக வென்ற இந்திய கால்பந்து அணியில் பங்குவகித்தார். மேலும் 27 ஆண்டுகள் இடைவெளிக்குப் பிறகு ஆசிய கால்பந்துக் கூட்டமைப்பின் ஆசியக் கோப்பைக்கு (2011) தகுதிபெற்று, பங்குபெற்ற இந்திய கால்பந்து அணியிலும் பங்குவகித்தார்.

குறிப்புதவிகள்
--------------

1. ↑  "Soccernetindia-Home of Indian football - Content". 2013-10-17 அன்று மூலம் பரணிடப்பட்டது. 2012-09-17 அன்று பார்க்கப்பட்டது.

வெளியிணைப்புகள்
---------------

* Subrata Pal பன்னாட்டுக் காற்பந்துச் சங்கங்களின் கூட்டமைப்பு விளையாட்டு பதிவு
**ஆசிய கம்பிவால் தகைவிலான்** (அறிவியல் பெயர்: *Hirundo smithii filifera*) என்பது கம்பிவால் தகைவிலானின் துணையினம் ஆகும். இது தென் மற்றும் தென்கிழக்காசியாவில் காணப்படுகிறது. இது முதன்முதலில் 1826 இல் ஸ்டீபன்சால் விவரிக்கப்பட்டது.

விளக்கம்
--------

ஆசிய கம்பிவால் தகைவிலானின் வாலில் உள்ள இரண்டு கம்பிகளைக் கொண்டு இதனைப் பிற தகைவிலான்களில் இருந்து எளிதாக பிரித்தரிய இயலும். இப்பறவையின் உடலின் மேற்பகுதி பளபளக்கும் கருநீலத்தில் இருக்கும். இதன் உச்சந் தலையும் நெற்றியும் செம்பழுப்பு நிறத்தில் இருக்கும். தொண்டை, மார்பு, வயிறு ஆகியன எல்லாம் நல்ல பளபளக்கும் வெண்மையாக இருக்கும். பெண் பறவையின் வாலில் உள்ள கம்பி சற்றுக் குறுகலாக இருக்கும்.

பரவலும் வாழிடமும்
-----------------

இது தென் மற்றும் தென்கிழக்காசியாவில் காணப்படுகிறது. தென்னிந்தியாவில் நீலகிரிக்கு வடக்கில் காணப்படுகிறது. மேலும் கும்பகோணத்தில் காவிரிக் கரையில் காணப்படுகிறது. கோடியக்கரையில் காணப்பட்டதாக தமிழகப் பறவை நூலாசிரியர் எம். ஏ. பாத்சா குறித்துள்ளார். இதன் தெற்கெல்லையாக நீர்வளமிக்க காவிரி வடிநிலப் பகுதியைக் கொள்ளலாம்.

நடத்தை
------

இப்பறவை பிற தகைவிலான்களைப் போலவே நீர்வளம் மிக்கப் பகுதிகளைச் சார்ந்தே திரியும் இயல்புடையது. இது ஆண்டு முழுவதும் இனப்பெருக்கம் செய்யக்கூடியது. இவை நீரின்மேல் தொங்கும் பாறைகள், பாலங்கள், அணைகட்டுக்கால்வாய்கள் ஆகியவற்றின் அடியில் கூடுகளை அமைக்கின்றன. தன் அலகில் கொண்டுவரும் சேற்று மண்ணால் தட்டுவடிவிலான கூட்டினை அமைக்கின்றன. கூட்டில் மூன்று முதல் ஐந்து வரையிலான முட்டைகளை இடும். இதன் முட்டை வெண்மையாகச் செம்பழுப்புப் புள்ளிகளோடும் கறைகளோடும் காணப்படும்.

மேற்கோள்கள்
-----------

1. ↑  "ITIS Report: *Hirundo smithii*". Integrated Taxonomic Information System. .
2. ↑  Monroe, Burt (1997). *A World Checklist of Birds*. New Haven, CT, USA: Yale University Press. பக். 247. பன்னாட்டுத் தரப்புத்தக எண்:978-0-300-07083-5.. பார்த்த நாள்: 28 August 2014.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27624594
* GBIF: 6095143
* iNaturalist: 541581
* ITIS: 924933

 |
சிதிலமடைந்த நிலையில் ராஜகோபுரம்
**துக்காச்சி ஆபத்சகாயேசுவரர் கோயில்** தமிழ்நாட்டில் தஞ்சாவூர் மாவட்டத்தில்  கும்பகோணம் வட்டத்தில் உள்ள சிவன் கோயிலாகும். 

கோயில் உள்ள சோழர் காலக் கல்வெட்டுகளில் இக்கோயிலின் பெயர் *திருக்காலத்தி மகாதேவர் கோயில்* என்றும், ஊரின் பெயர் *குலோத்துங்க சோழ நல்லூர்* என்றும், இவ்வூர் உய்யக்கொண்டார் வளநாட்டில் இருந்தது என்றும் அறியவருகிறது.

அமைவிடம்
--------

இக்கோயில் கும்பகோணத்திலிருந்து நாச்சியார்கோயில் வழியாக, அரசலாற்றங்கரைக்கு வடக்கே துக்காச்சி என்னும் கிராமத்தில் அமைந்துள்ளது. இரண்டாம் நந்திவர்ம பல்லவனின் (கி.பி. 730-795) பட்டப்பெயரான விடேல் விடுகு என்பதன் அடிப்படையில் துக்காச்சி என்று அழைக்கப்பட்டு வருகிறது. சோழ அரசர்களால் அமைக்கப்பட்ட இக்கோயில் சுமார் 1300 ஆண்டுகள் பழைமை வாய்ந்த பெருமையுடையதாகும்.

தென் திருக்காளத்தி
------------------

இக்கோயில் தென் திருக்காளத்தி என்றும் அழைக்கப்படுகிறது. ஆந்திர மாநிலத்தில் உள்ள திருக்காளத்தி என்ற தலமானது காற்று பூத தத்துவத்தை அடிப்படையாகக் கொண்டதைப் போல இக்கோயில் அதற்கு இணையாக தென் காளத்தியாக விளங்குகிறது.

இறைவன், இறைவி
-------------

இத்தலத்தின் மூலவர் ஆபத்சகாயேசுவரர் ஆவார். இறைவி சௌந்தர நாயகி என்றழைக்கப்படுகிறார்.

அமைப்பு
-------

சிற்ப வேலைப்பாடு மிக்க இக்கோயில் முன்னர் ஏழு திருச்சுற்றுகளைக் கொண்டிருந்ததாகவும், தற்போது மூன்று திருச்சுற்றுகளே உள்ளதாகவும் கூறப்படுகிறது. இங்குள்ள சரபேசுவரர் சன்னதி கும்பகோணம் வட்டத்திலுள்ள சரபேசுவரர் சன்னதிகளில் முதலாவது என்ற பெருமையுடையது. மூலவரின் கருவறை விமானம் தாராசுரம் ஐராவதேசுவரர் கோயில் கருவறை விமானத்தின் அமைப்பைப் போல உள்ளது. மூலவர் கிழக்கு நோக்கிய நிலையில் உள்ளார். இறைவி தென்திசை நோக்கி நின்ற கோலத்தில் உள்ளார். முதல் திருச்சுற்றில் உள்ள துர்க்கை பிற கோயில்களில் உள்ளவாறு வடக்கு நோக்கி அமையாமல் தென்முகம் நோக்கி உள்ளார். மகாமண்டபத்தில் சரபேசுவரர் தென் திசை நோக்கி உள்ளார். இக்கோயிலில் குபேரன், வராகி, ஜேஷ்டா தேவி, சப்தகன்னிகள், தட்சிணாமூர்த்தி, கற்பக விநாயகர், வள்ளி தெய்வானையுடன் கூடிய முருகன், மகாலட்சுமி, லிங்கோத்பவர் ஆகியோர் உள்ளனர். சண்டிகேஸ்வரர் தென்திசை நோக்கி தனிச் சன்னதியில் உள்ளார்.

குடமுழுக்கு
-----------

இக்கோயிலின் குடமுழுக்கு 3 செப்டம்பர் 2023இல் நடைபெற்றது.

மேற்கோள்கள்
-----------

1. 1 2 3  துக்காச்சி என்னும் தென் திருக்காளத்தி, தினமணி, 16 டிசம்பர் 2016
2. 1 2  துக்காச்சி ஆபத்சகாயேஸ்வரர் கோயிலில் இறைபணி திருக்கூட்டம் உழவாரப்பணி, தினமலர், 19 சூலை 2011
3. ↑  நரசிம்மரின் ஆக்ரோஷம் தணிய சிவபெருமான் எடுத்த அவதாரம்!, சென்னைடுடேநியூஸ், 7 சனவரி 2016
4. ↑  ஆபத்சகாயேஸ்வரர் கோவில் குடமுழுக்கு, தினத்தந்தி, 3 செப்டம்பர் 2023
5. ↑  100 ஆண்டுகளுக்கு பின் கும்பகோணம் ஆபத்சகாயேசுவரர் கோயில் குடமுழுக்கு விழா! பக்தர்கள் சாமி தரிசனம்! ஈடிவி பாரத் தமிழ்நாடு, 3 செப்டம்பர் 2023

படத்தொகுப்பு
------------

* ராஜகோபுரம் உள்ளிருந்துராஜகோபுரம் உள்ளிருந்து
* மற்றொரு கோணத்தில் ராஜ கோபுர முகப்புமற்றொரு கோணத்தில் ராஜ கோபுர முகப்பு
* இரண்டாவது கோபுரம்இரண்டாவது கோபுரம்
* முக மண்டபம்முக மண்டபம்
* இடது புறமுள்ள மண்டபம்இடது புறமுள்ள மண்டபம்
* கோபுர வலது புற சிற்பங்கள்கோபுர வலது புற சிற்பங்கள்
* கோபுர இடது புற சிற்பங்கள்கோபுர இடது புற சிற்பங்கள்
**பலவான் காகம்** (*Palawan crow*)(*கோர்வசு புசிலசு*) என்பது கோர்விடே குடும்பத்தைச் சேர்ந்த ஒரு பசாரின் பறவை சிற்றினம் ஆகும். இது *கோர்வசு* பேரினத்தைச் சேர்ந்தது. இது முன்பு மெலிந்த அலகுக் காகத்தின் (*கோர்வசு என்கா*) துணையினமாகக் கருதப்பட்டது. ஆனால் தொகுதி வரலாற்றுச் சான்றுகள் இவை தனித்தனி சிற்றினங்கள் எனத் தெரிவிக்கின்றன. மேலும் பலவான் காகம் பன்னாட்டு பறவையியலாளர்கள் சங்கத்தால் தனிச் சிற்றினமாகப் பிரிக்கப்பட்டது.

இது பிலிப்பீன்சு தீவில் மட்டும் காணப்படும் அகணிய உயிரி. இது மிண்டோரோ, பலவான் மற்றும் கலாமியன் தீவுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

மேற்கோள்கள்
-----------

1. ↑  "Species Updates – IOC World Bird List" (in en-US). .
2. ↑  Allen (2020). *Birds of the Philippines*. .
3. ↑   (in en) *IOC World Bird List 11.2*. doi:10.14344/ioc.ml.11.2. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q40989078
* GBIF: 8779696

 |
**திமிட்ரியோசு மாசுட்ரோவாசிலிசு** (*Dimitrios Mastrovasilis*) கிரேக்க நாட்டைச் சேர்ந்த ஒரு சதுரங்க விளையாட்டு வீரராவார். 1983 ஆம் ஆண்டு சூன் மாதம் 22 ஆம் தேதியன்று இவர் பிறந்தார். 2003 ஆம் ஆண்டில் பிடே அமைப்பு இவருக்கு கிராண்டு மாசுட்டர் பட்டத்தை வழங்கியது. 2004 ஆம் ஆண்டில் பிடே உலக சதுரங்க வெற்றியாளர் போட்டியிலும் 2017 ஆம் ஆண்டில் பிடே உலகக் கோப்பை போட்டியிலும் இவர் போட்டியிட்டார். 2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் விளையாடினார்.

சதுரங்க வாழ்க்கை
----------------

2000 ஆம் ஆண்டு ஐரோப்பிய இளையோர் சதுரங்கப் போட்டியில் 18 வயதுக்குட்பட்டோர் பிரிவில் திமிட்ரியோசு மாசுட்ரோவாசிலிசு வெள்ளிப் பதக்கம் பெற்றார்  2003 ஆம் ஆண்டில் லிபியாவின் அச்லெட்டில் நடந்த 1 ஆவது மத்தியதரை இளையோர் சதுரங்க வெற்றியாளர் போட்டியிலும் இவர் வென்றார்.   இதற்கடுத்த ஆண்டு டோபோலாவில் கிரில் இயார்ச்சீவு உடன் சமநிலை முடிவைப் பெற்று 1ஆவது-2ஆவது இடத்தைப் பிடித்தார். 2007 ஆம் ஆண்டில் , அக்ரோபோலிசு பன்னாட்டு சதுரங்கப் போட்டியில் கிரில் இயார்ச்சீவு, வாதிம் மலகாட்கோ, மிர்சியா பார்லிகிராசு, இரிசுடோசு பனிகாசு மற்றும் திமிட்ரி சுவெதுசுகின் ஆகியோருடன் 2 ஆவது முதல் 7ஆவது இடத்தைப் பிடித்தார்.  2012 ஆம் ஆண்டில் இவர் லெரோசு தீவில் நடைபெற்ற ஆர்ட்டெமிசு கோப்பையை வென்றார். 

குழு போட்டி நிகழ்வுகளில், சதுரங்க ஒலிம்பியாடு உலக அணி சதுரங்க வெற்றியாளர் மற்றும் ஐரோப்பிய அணி ஆகியவற்றில் திமிட்ரியோசு மாசுட்ரோவாசிலிசு கிரேக்க நாட்டைப் பிரதிநிதித்துவப்படுத்தினார்.  2016 ஆம் ஆண்டில் இவர் 8 ஆவது லப்ளின் யூனியன் மெமோரியலில் போலந்து அணியை தோற்கடித்த ஐரோப்பா அணியின் ஒரு பகுதியாக இருந்தார்.

தனிப்பட்ட வாழ்க்கை
------------------

சதுரங்க கிராண்டுமாசுட்டர் அதானசியோசு மாசுட்ரோவாசிலிசு இவரது சகோதரர் ஆவார்.  போலந்து பெண் கிராண்டுமாசுட்டர் இயோலாண்டா சவாட்சுகாவை இவர் மணந்தார்.

மேற்கோள்கள்
-----------

1. ↑  Jugend-Europameisterschaft U18 Burschen. *chess-results.com*.
2. ↑  1st Mediterranean Junior Championship 2003. FIDE.
3. ↑  Minutes of General Assembly 2007 பரணிடப்பட்டது 13 மே 2016 at the வந்தவழி இயந்திரம். Mediterranean Chess Association.
4. ↑  "Karadjord.-Serb.1804-2004". FIDE. 8 April 2011 அன்று பார்க்கப்பட்டது.
5. ↑  "Ilya Smirin wins Acropolis 2007". ChessBase. 26 August 2007. 8 April 2011 அன்று பார்க்கப்பட்டது.
6. 1 2  "GM Dimitrios Mastrovasilis lifts the Artemis Cup". Chessdom. 18 July 2012. 7 October 2015 அன்று பார்க்கப்பட்டது."GM Dimitrios Mastrovasilis lifts the Artemis Cup". Chessdom. 18 July 2012. Retrieved 7 October 2015.
7. ↑  "Men's Chess Olympiads: Dimitrios Mastrovasilis". OlimpBase. 17 December 2011 அன்று பார்க்கப்பட்டது.
8. ↑  Schulz, André (23 June 2016). "Chess Festival Lublin: Europe wins against Poland". *Chess News*. ChessBase. 11 September 2017 அன்று பார்க்கப்பட்டது.

புற இணைப்புகள்
--------------

* டிமிட்ரியோஸ் மாஸ்ட்ரோவாசிலிஸ் செஸ் கேம்கள் 365Chess.com இல்
**இர்க்கொன் பன்னாட்டு நிறுவனம்** (*Ircon International Limited*, **IRCON**) போக்குவரத்து உட்கட்டமைப்பில் குவியம் கொண்டுள்ள பொறியியல் மற்றும் கட்டுமான நிறுவனம் ஆகும். இது 1976இல் 1956 இந்திய நிறுமங்கள் சட்டத்தின் கீழ் இந்திய அரசால் நிறுவப்பட்டது. இர்க்கொன் இந்திய இரயில்வே அமைச்சகத்திற்கு முழுமையும் சொந்தமானதாக *இந்திய இரயில்வே கட்டுமான நிறுவனம்*, (*Indian Railway Construction Company Limited*) எனப் பதிவு செய்யப்பட்டுள்ளது. 

இதன் நோக்கம், துவக்கத்தில், இந்தியாவிலும் வெளிநாடுகளிலும் இருப்புப்பாதை கட்டுமானத் திட்டங்களை மேற்கொள்வதாக இருந்தது. பின்னதாக மற்ற போக்குவரத்து மற்றும் கட்டுமானப் பணிகளிலும் தனது பங்களிப்பை விரிவுபடுத்தியுள்ளது. தனது விரிவுபடுத்தப்பட்ட குறிக்கோளுக்கிணங்க, நிறுவனத்தின் பெயரை *இர்க்கொன் பன்னாட்டு நிறுவனம்* என அக்டோபர் 1995இல் மாற்றிக் கொண்டது.

இந்தியாவிலும் வெளிநாடுகளிலும் கடினமான கட்டுமானப் பணிகளில் ஈடுபட்டு தனது பெயரை நிலைநாட்டியுள்ளது. இதுவரை இந்தியாவில் 300 முதன்மை கட்டுமானத் திட்டங்களை நிறைவேற்றியுள்ளது; 21 வெளிநாடுகளில் 121 முதன்மை திட்டங்களை நிறைவேற்றியுள்ளது.

இந்திய அரசின் பொதுத்துறை நிறுவனங்களில் ஒன்றான இந்நிறுவனம், சிறு நவரத்தின மதிப்பைப் பெற்ற நிறுவனம் ஆகும்.

இயங்கும் வெளிநாடுகள்
--------------------

* மலேசியா
* இலங்கை
* மொசாம்பிக்
* ஈராக்
* ஈரான்
* அல்சீரியா
* வங்காளதேசம்
* இந்தோனேசியா
* எதியோப்பியா
* நேபாளம்
* ஆப்கானித்தான்
* துருக்கி

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்சான்றுகள்
-------------

1. 1 2  "Annual Report, 2009–2010" (PDF). Ircon International. 2011-10-05 அன்று மூலம் (PDF) பரணிடப்பட்டது. 2011-08-12 அன்று பார்க்கப்பட்டது.
2. ↑  "About Us". Ircon International. 2011-07-26 அன்று மூலம் பரணிடப்பட்டது. 2011-08-12 அன்று பார்க்கப்பட்டது.
**அயோத்தியா சிங் உபாத்தியாயா** *ஹரி அவத்*, (15 ஏப்ரல் 1865 - 16 மார்ச் 1947) என்பவர் ஒரு இந்தி எழுத்தாளர் ஆவார். இந்தி சாகித்ய சம்மேளனத்தின் தலைவராக இருந்த இவருக்கு வித்யாவசஸ்பதி என்ற பட்டம் வழங்கப்பட்டது.

வாழ்க்கை
--------

இவர் உத்தரப் பிரதேசத்திலுள்ள ஆசம்கர் என்னும் ஊரில் பிறந்தார். பள்ளிப்படிப்பு முடிந்தபின் இவர் சொந்த ஊரிலேயே பள்ளி ஆசிரியரானார். அப்போது இவருக்குச் சூமர்சிங் என்ற சாதுவிடம் தொடர்பு ஏற்பட்டது. இதனால் இவருக்கு இந்தி இலக்கியத்தில் ஆர்வம் பிறந்தது. ஆங்கிலத்திலிருந்தும் உருதுவிலிருந்தும் இவர் பல நூல்களை மொழிபெயர்த்தார். பின்னர்ச் சட்டக்கல்வி பெற்று நீதிபதியாக வேலை பார்த்தார். வேலையிலிருந்து ஓய்வு பெற்றபின் இவர் 1923 இல் காசிப் பல்கலைக் கழகத்தில் இந்திப் பேராசிரியரானார். 1941 வரை அங்கு இந்தித் துறையில் பணிபுரிந்தார். சமூகச் சீர்திருத்தத்திலும் இவர் ஆர்வங் கொண்டிருந்தார். உருது, பாரசீகம், வடமொழி ஆகிய மூன்றிலும் இவர் புலமை பெற்றிருந்தார். ஆசிரியர் பணியிலிருந்து விடுபட்ட பிறகு 'ஹரி ஔத் ஜி' கிராமத்தில் இலக்கிய சேவையில் ஈடுபட்டார். இவரது இலக்கிய சேவை அவருக்கு கணிசமான புகழைப் பெற்றுத் தந்தது.  அவர் 1947 இல் அசம்கரில் இறந்தார்.

இலக்கியப் பணிகள்
----------------

* ஹிந்தி பாஷா அவுர் உஸ்கே சாஹித்ய கா விகாஸ்
* கரம் வீர்
* ஏக் பூண்ட்
* பூல் அவுர் காந்தா
* வைதேஹி வனவாஸ்
* பிரியா பிரவாஸ்
* பாரிஜாதம்
* கல்ப்லதா
* முட்டாள் பாட்டே
* ஏக் டிங்கா

குறிப்புகள்
-----------

1. ↑  "Profile at Kavita Kosh". .
2. ↑  "Literary work of Hari Oudh". .
3. ↑  தமிழ்க் கலைக்களஞ்சியம் முதல் தொகுதி அயோத்தியாசிங் உபாத்தியாயா
4. ↑  "The Tribune, Chandigarh, India - Opinions". .

வெளி இணைப்புகள்
---------------

* ஹரி அவத்தின் இலக்கியப் பணி பரணிடப்பட்டது 2013-07-04 at Archive.today
* முக்கிய நபர்கள், அசம்கர் நிர்வாகம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* United States
* செக் குடியரசு
* நெதர்லாந்து

 |
| மற்றவை | 
* IdRef

 |
நுழைவாயில்

**கீழையூர் இரட்டைக் கோயில்கள்** (*Twin Temples, Keezhaiyur*) என்பது தமிழ்நாடு மாநிலத்தில் அரியலூர் மாவட்டத்தின் கீழையூர் புறநகர்ப் பகுதியில் ஒரே இடத்தில் அமைந்துள்ள இரு சிவன் கோயில்களாகும். கீழையூர், சோழ மன்னர்களின் சிற்றரசர்களாகிய பழுவேட்டரையர்களின் தலைநகரான பழுவூரின் ஒரு பகுதியாக அமையும்.

அமைவிடம்
--------

திருச்சியிலிருந்து அரியலூர் அல்லது ஜெயங்கொண்டம் செல்லும் சாலையில், அரியலூர் மாவட்டத்தில் அரியலூர் வட்டத்தில் தஞ்சாவூரிலிருந்து 35 கிமீ வடக்கிலும், அரியலூரிலிருந்து 15 கிமீ தொலைவிலும் உள்ள கீழையூர் மேலப்பழுவூருக்கு சற்று முன்பாக அமைந்துள்ளது. அவ்வூரில் இக்கோயில்கள் அமைந்துள்ளன.

அமைப்பு
-------

மேற்கு நோக்கிய நிலையில் இக்கோயில்களின் முதன்மை நுழைவாயில் உள்ளது. தென்மேற்கு திசையையொட்டி ராஜகோபுரம் உள்ளது. ராஜகோபுரத்தின் வெளிப்புறம் இரு புறத்திலும் துவாரபாலகர்கள் உள்ளனர். அவனி கந்தர்வ ஈசுவர கிருகம் என்றழைக்கப்படுகின்ற இக்கோயில்களின் வட புறத்தில் உள்ள கோயில் வடவாயில் ஸ்ரீகோயில் (சோழிச்சரம்) என்று அழைக்கப்படுகிறது. தென் புறத்தில் உள்ள கோயில் தென்வாயில் ஸ்ரீகோயில் (அகத்தீசுவரம்) என்று அழைக்கப்படுகிறது. பழுவேட்டரையர்கள் சிற்றசர்களில் குமரன்கண்டன் மற்றும் குமரன்மறவன் காலத்தில் இக்கோயில்கள் கட்டப்பட்டன. (கி.பி. 9ஆம் நூற்றாண்டு). இக்கோயில் வளாகத்தில் இரண்டு சிவன் கோயில்களுடன் சில பரிவாரக் கோயில்களும் காணப்படுகின்றன.

மூலவர்
------

ஒரு கோயிலுக்கு மூலவரான இறைவன் அகஸ்தீஸ்வரர் இறைவி அபிதகுஜாம்பிகை தனித்தனிச் சன்னதிகளில் உள்ளனர். மற்றொரு கோயிலுக்கு மூலவரான சோழீஸ்வரர் சன்னதியில் இறைவி மனோன்மணி உள்ளார்.

சிறப்பு
-------

சிற்பக்கலையின் எடுத்துக்காட்டாக இரட்டைக்கோயில்களைக் கூறலாம். தாராசுரம் ஐராவதேசுவரர் கோயில், புள்ளமங்கை ஆலந்துறைநாதர் கோயில், கொடும்பாளூர் மூவர் கோயில் உள்ளிட்ட பல கோயில்களை இக்கோயில்கள் நினைவுபடுத்துகின்றன. நுட்பமான சிற்பங்கள், அழகான நந்திகள், நேர்த்தியான கருவறைகள், அழகான மண்டபங்கள், சிம்மத்தூண்கள், விமானங்கள் என்ற நிலையில் ஒவ்வொன்றும் தனித்த கூறுகளைக் கொண்டு அமைந்துள்ளது.

மேற்கோள்கள்
-----------

1. ↑  ஆனந்தம் அளித்திடும் அவனி கந்தர்வ ஈஸ்வர கிருகம், தினகரன்,13 சூலை 2016
[*தொடர்பிழந்த இணைப்பு*]

படத்தொகுப்பு
------------

* 
* 
* 
* 
* 
* 
*
மலர்களுடன் கிரேக்க பௌத்த பிக்கு, கிபி 2-3ம்நூற்றாண்டு, குய்மெட் அருங்காட்சியகம்
கௌதம புத்தர் சிற்பம்
**ஹட்டா** (**Haḍḍa**) (பஷ்தூ: هډه) ஆப்கானித்தான் நாட்டின் கிழக்குப் பகுதியில் உள்ள நங்கர்கர் மாகாணத்தின் காந்தரப் பிரதேசத்தின் ஜலாலாபாத் நகரத்திற்கு தெற்கே, பத்து கிலோ மீட்டர் தொலைவில் அமைந்த கிரேக்க - பௌத்தத் தொல்லியல் களமாகும்.

பின்னணி
-------

ஹட்டா பகுதியில் 1930 மற்றும் 1970களில் அகழ்வாராய்ச்சி செய்கையில், கிபி 1 - 5ம் நூற்றாண்டு காலத்திய, களிமண் மற்றும் சுண்ணாம்புச் சாந்தில், இந்தோ - கிரேக்க கலைநயத்தில் , வடிக்கப்பட்ட 23,000 சிற்பங்கள் கண்டெடுக்கப்பட்டது. இத்தொல்பொருட்களில் கௌதம புத்தர் மற்றும் போதிசத்துவர்களான வச்ரபானி போன்றோர்களின் சிற்பங்களும் அடக்கம். 

இத்தொல்பொருட்களில் பல கிரேக்க ஹெலெனிய - பௌத்த நாகரீகக் கலைநயத்துடன் கூடியது. 
ஹட்டா தொல்லியல் களத்தில் கிடைத்த அரிய கிரேக்க - பௌத்த சிற்பங்கள் பிரான்சு நாட்டின் தலைநகரமான பாரிசு நகரத்தின் குய்மெட் அருங்காட்சியகத்தில் காட்சிக்கு வைக்கப்பட்டுள்ளது.

கிபி 5ம் நூற்றாண்டின் போதிசத்துவர் மற்றும் சந்தேகாவின் சிற்பங்கள், ஹட்டா
சமசுகிருதம் மொழியில் ஹட்டா என்பதற்கு எலும்பு அல்லது எலும்புகள் குவித்த இடம் எனப் பொருளாகும்.

பௌத்தக் குறிப்பேடுகள்
---------------------

கிபி முதல் நூற்றாண்டுக் காலத்திய, காந்தாரி எழுத்துமுறையில் மட்பாண்டங்களில் எழுதப்பட்ட சர்வாஸ்திவாத பௌத்த சமயச் சாத்திரங்களின் குறிப்பேடுகள் கண்டெடுக்கப்பட்டுள்ளது. இக்கையெழுத்துப் பிரதிகள் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.

அழிவு
-----

ஆப்கானித்தான் உள்நாடுப் போரின் போது, ஹட்டா தொல்லியல் களம் தாலிபான்களால் அழிக்கப்பட்டது.

படக்காட்சிகள்
-------------

* காந்தாரக் கலைநயத்தில் கௌதம புத்தரின் தலைச் சிற்பம். ஹட்டாகாந்தாரக் கலைநயத்தில் கௌதம புத்தரின் தலைச் சிற்பம். ஹட்டா
* சிற்ப வேலைப்பாடுகள் மிக்க தூணின் உச்சிப் பகுதிசிற்ப வேலைப்பாடுகள் மிக்க தூணின் உச்சிப் பகுதி
* தூபிதூபி
* சைத்தியம்சைத்தியம்
* கிபி முதல் நூற்றாண்டின் கிரேக்கத் துணிகள், மதுக்குடுவைகள் மற்றும் இசைக் கருவி, ஹட்டாகிபி முதல் நூற்றாண்டின் கிரேக்கத் துணிகள், மதுக்குடுவைகள் மற்றும் இசைக் கருவி, ஹட்டா
* கிபி 3ம் நூற்றாண்டின் சிற்பங்கள்கிபி 3ம் நூற்றாண்டின் சிற்பங்கள்
* வேலைப்பாடு மிக்க அழகிய சுருள் சிற்பம்வேலைப்பாடு மிக்க அழகிய சுருள் சிற்பம்
* பௌத்த நினைவுச் சின்னத்தை தாங்கும்  கிரேக்கக் கடவுள் அட்லாஸ்,பௌத்த நினைவுச் சின்னத்தை தாங்கும் கிரேக்கக் கடவுள் அட்லாஸ்,
* பிக்குகள் நடுவில் புத்தர் சிற்பம்பிக்குகள் நடுவில் புத்தர் சிற்பம்
* கிபி 3 - 4ம்நூற்றாண்டின் இளம் பெண், ஹட்டாகிபி 3 - 4ம்நூற்றாண்டின் இளம் பெண், ஹட்டா
* சிரிக்கும் பையன், ஹட்டாசிரிக்கும் பையன், ஹட்டா
* கிபி 3ம் நூற்றாண்டின் சிற்பம், ஹட்டாகிபி 3ம் நூற்றாண்டின் சிற்பம், ஹட்டா

இதனையும் காண்க
--------------

* ஆப்கானிஸ்தானில் பௌத்தம்
* பீமரன் தூபி
* பீமரன் பேழை
* பாமியன் புத்தர் சிலைகள்
* காந்தாரத்தின் இருக்கும் புத்தர்

மேற்கோள்கள்
-----------

1. ↑  Indo-Greek art
2. ↑  John Boardman, *The Diffusion of Classical Art in Antiquity* (ISBN 0-691-03680-2)
3. ↑  See image பரணிடப்பட்டது 2013-01-03 at Archive.today

வெளி இணைப்புகள்
---------------

விக்கிமீடியா பொதுவகத்தில்,  
 ***Hadda***   
என்பதின் ஊடகங்கள் உள்ளன. 

* Vandalised Afghanistan
* Oldest Buddhist bark texts
* சிதைக்கப்பட்ட பௌத்த சிற்பங்களின் புகைப்படங்கள், ஹட்டா - 1
* சிதைக்கப்பட்ட பௌத்த சிற்பங்களின் புகைப்படங்கள், ஹட்டா - 2

**Lua பிழை: Module:Navbar:58: Invalid title பௌத்த யாத்திரைத் தலங்கள்
.**
1 பிட் (2 வர்ணங்கள்)
**நிற அடர்த்தி** (*colour depth*) எனப்படுவது, ஒரு படத்திலுள்ள படச்சில்கள் (pixel) எத்தனை வர்ணங்களைப் பயன்படுத்தி உருவாகின்றன என்பதைக் குறிப்பிடுகிறது. வர்ணங்களது அடர்த்தியானது இலக்கங்களில் கணிக்கப்படுகிறது. இவ் வர்ண வேறுபாடு காட்சிப்படுத்தப்படும் திரையின் வன்பொருள் அல்லது மென்பொருளால் கட்டுப்படுத்தலாம்.
1 பிட் என குறிப்பிட்டால் அது இரண்டு வர்ணங்களை மாத்திரம் பயன்படுத்தி அமைக்கப்பட்ட படம். 2 பிட் எனில் 22 = 4 வர்ணங்களை கொண்டு உருவாக்கப்பட்ட படம் என அறியலாம். 

2 பிட் (4 வர்ணங்கள்)
* 1-பிட் = இரண்டு வர்ணங்கள்
* 2-பிட் = நான்கு வர்ணங்கள்
* 4-பிட் = பதினாறு வர்ணங்கள்
* 8-பிட் = 256 வர்ணங்கள்
* 24-பிட் = 16 மில்லியன் வர்ணங்கள்,

24-பிட் வர்ணமே இன்று அதிக அளவில் உள்ளது. 8-பிட் பழைய கைபேசிகளில் பயன்படுத்தப்பட்டது எனினும் இன்றய கைபேசிகளின் திரை 24-பிட் ஆக உள்ளது. பிட் களின் எண்ணிக்கை அதிகரிக்கும் போது அதிகளவிலான வர்ணங்களைப் பயன்படுத்த முடிகிறது. ஆகையால் தெளிவான காட்சியை பெறலாம் (இங்கு தெளிவான காட்சி என குறிப்பிடுவது படத்தின் தரம் அல்ல படத்திலுள்ள வர்ணத்தின் தரத்தினை மாத்திரமே).

8-பிட் வர்ணம்
-------------

8 பிட் (256 வர்ணங்கள்)
8-பிட் வர்ணம் எனில் இலத்திரனியல் திரையில் பயன்படுத்தப்படும் RGB (சிவப்பு-பச்சை-நீலம்) ஆகிய வர்ணங்களைப் பயன்படுத்தி வர்ணத்தை ஏற்படுத்துவதற்காக முறையே (8x8x4 = 256) என பிரிக்கப்படுகிறது. (மனித கண்ணால் சிவப்பு பச்சை வர்ணங்களைக் காட்டிலும் நீல வர்ணத்தை குறைவாகவே அடையாளம் காண முடியும்.)

நிஜ வர்ணம் 24-பிட்
------------------

24 பிட் (16,777,216 வர்ணங்கள்)
மிகவும் தரமான வர்ணத்தை கொடுக்ககூடியதால் நிஜ வர்ணம் எனப்படுகிறது. இதில் மிகவும் அதிக அளவிலான வர்ணங்களைப் பயன்படுத்த முடிகிறது (16 மில்லியன்). 10 மில்லியனுக்கும் அதிகமான வர்ணங்களை மனித கண்களால் இலகுவாக அடையாளம் காணமுடியாது என்பது குறிப்பிடத்தக்கது.

ஆழ வர்ணம்
---------

அதி உயர் அடர்த்தி மிக்க வர்ணங்களாக (30/36/48-பிட்) ஆகியவை உள்ளன. இவற்றிற்கும் 24-பிட் இற்கும் இடையிலான வேறுபாட்டினை சாதாரண திரைகளில் இனங்காண முடியாது மிகப் பெரிய திரைகளிலே அரிதாகவே இனங்காண முடியும்.

மேற்கோள்கள்
-----------

1. ↑  G.J. Sullivan; J.-R. Ohm; W.-J. Han; T. Wiegand (2012-05-25). "Overview of the High Efficiency Video Coding (HEVC) Standard" (PDF). IEEE Transactions on Circuits and Systems for Video Technology.. பார்த்த நாள்: 2013-05-18.
2. ↑  G.J. Sullivan; Heiko Schwarz; Thiow Keng Tan; Thomas Wiegand (2012-08-22). "Comparison of the Coding Efficiency of Video Coding Standards – Including High Efficiency Video Coding (HEVC)" (PDF). IEEE Trans. on Circuits and Systems for Video Technology.. பார்த்த நாள்: 2013-05-18.
3. ↑  "High Efficiency Video Coding (HEVC) text specification draft 10 (for FDIS & Consent)". JCT-VC. 2013-01-17. Archived from the original on 2019-12-31.. பார்த்த நாள்: 2013-05-18.
4. ↑  Alberto Dueñas; Adam Malamy (2012-10-18). "On a 10-bit consumer-oriented profile in High Efficiency Video Coding (HEVC)". JCT-VC. Archived from the original on 2013-02-13.. பார்த்த நாள்: 2013-05-18.
கோழிக்கோடு பல்கலைக்கழகம், கேரளத்தின் மலப்புறம் மாவட்டத்தில் தேஞ்ஞிப்பலத்தில் உள்ளது.

வகுப்புகள்
----------

இது கோழிக்கோடு நகரத்தில் இருந்து 24 கிலோமீட்டர் தொலைவில் மலப்புறம் மாவட்டத்தில் தேஞ்ஞிப்பலத்தில் அமைந்துள்ளது. இங்கு மைய நூலகமும், விடுதிகளும் உள்ளன.

* கணினியியல் & தகவல் தொழில் நுட்பம்
* நூலகம், தகவல் அறிவியல்
* புள்ளியியல்
* கணிதம்
* இயற்பியல்
* வேதியியல்
* வாழ்க்கைக் கல்வி
* தாவரவியல்
* விலங்கியல்
* பொருளியல்
* சமூகவியல்
* மேலாண்மை படிப்புகள்
* உடற்கல்வியியல்
* உயிரி தொழில் நுட்பம்
* ஊடகவியல்
* உளவியல்
* மலையாளம்
* ஆங்கிலம்
* அரபி
* சமசுகிருதம்
* இந்தி
* ரசிய மொழி

இணைக்கப்பட்டுள்ள கல்லூரிகள்
---------------------------

 கோழிக்கோடு மாவட்டத்தில் 70, திருச்சூர் மாவட்டத்தில் 68,  மலப்புறம் மாவட்டத்தில் 70,  பாலக்காடு மாவட்டத்தில் 43,  வயநாடு மாவட்டத்தில் 11 உட்பட மொத்தம் 262 கல்லூரிகள், இந்த பல்கலையுடன் இணைக்கப்பட்டுள்ளன.
அவையில் 115 கலை மற்றும் அறிவியல் கல்லூரிகளும், 53 பயிற்சிக் கல்லூரிகளும், 23 பொறியியல் கல்லூரிகளும், 5 மருத்துவக் கல்லூரிகளும், 4 ஆயுர்வேத கல்லூரிகளும், 
2 சட்டக் கல்லூரிகளும், 23 அரபி கல்லூரிகளும், ஒரு நுண்கலைக் கல்லூரியும், 16 செவிலியர் பயிற்சிக் கல்லூரிகளும் அடக்கம்.

இணைப்புகள்
----------

* காலிக்கட் பல்கலைக்கழகம் பரணிடப்பட்டது 2018-01-11 at the வந்தவழி இயந்திரம்
* மலையாளம் வாரிகை, 2012 மே 11 பரணிடப்பட்டது 2016-03-06 at the வந்தவழி இயந்திரம்
வெற்றுக் கண்ணால் பர்க்கமுடிந்த கார்த்திகை விண்மீன் (மேல்- இடது மூலை).
இரவு வானத்தில் திறந்த பால்வெளிக் கொத்தான கார்த்திகை விண்மீன், தனது உயர்பொலிதிறம் காரணமாகவும் இது வான்கோள நடுவரைத் தளத்தின்நெடுகில் உள்ளதாலும் (புவிக்கோளத் தளம் மட்டுமன்றி, தோராயமாக, சூரியக் குடும்ப முழுக்கோள் தளம் போன்றது) பல பண்டையப் பண்பாடுகளிலும் ஏன், புத்தியல் பண்பாடுகளிலும் பரவலான சிறப்பிடம் பெறுகிறது. இதன் ஆண்டுதோறுமான விண்மீன் எழுச்சியும் மறைவும் , பல்லாயிரம் ஆண்டுகளாக பல பருவங்களிலும் நிகழும் நாள்(காண்க, கோள் தலையாட்டம்) பல பண்டைய இனக்குழுக்களில் நாட்டுப்புறச் சடங்கு நாளாக கடைபிடிக்கப்படுகிறது .

அறிஞர் சுட்டித் தாம்சன் குறிப்பிடுவதுபோல, இந்த விண்மீன் குழு ஏழு உடன்பிறந்த மங்கையராக "கிட்டதட்ட பெரும்பாலும் கற்பனை" செய்யப்படுவதோடு ஏன் இவற்றில் ஆறுமட்டும் தோன்றுகிறது என்பதற்கு தொன்ம விளக்கங்களும் தரப்படுகினறன. அசுக்கோ பர்போலா கூறுவது போல, சிந்துவெளி இலச்சினைகளின் விளக்கத்தில் வெளியாகிய அறுமீன் என ஆறு மட்டுமே குறிப்பிடும் வழக்கும் நிலவுகிறது.

வட ஆப்பிரிக்கா
--------------

### பெர்பெர் மக்கள்

மேற்கோள்கள்
-----------

1. ↑  "Ancient Constellations over ALMA". *ESO Picture of the Week*.. பார்த்த நாள்: 26 November 2013.
2. ↑  Brad Schaefer (Yale University). *Heliacal Rising: Definitions, Calculations, and some Specific Cases* (*Essays* from Archaeoastronomy & Ethnoastronomy News, the Quarterly Bulletin of the Center for Archaeoastronomy, Number 25.)
3. ↑  Thompson, Stith (1977). *The Folktale*. University of California Press. pp. 237-238. ISBN 0-520-03537-2.
**ரதி** (*Rathi*) என அழைக்கப்படும் **ரதி ஆறுமுகம்** (*Rathi Arumugam*, பிறப்பு: 23 செப்டம்பர் 1982) இந்தியத் திரைப்பட நடிகை. இவர் தமிழ், தெலுங்குத் திரைப்படங்களில் நடித்து வருகிறார்.

வாழ்க்கைக் குறிப்பு
-------------------

ரதி கர்நாடக மாநில, பெங்களூரில் 1982 செப்டம்பர் 23 இல் பிறந்தார். இவரின் பெற்றோர் தமிழை தாய் மொழியாய் கொண்ட ஆறுமுகம், பரணி ஆகியோர் ஆவர். இவருக்கு ஒரு அக்காளும், ஒரு தம்பியும் உள்ளனர். இவர் பெங்களூரில் மாத்ருஸ்ரீ ராம்பாய் அம்பேத்கர் பல்மருத்துவ கல்லூரியில் படிக்கும் போது, அங்கிருந்து விலகி சுகி எஸ். மூர்த்தி இயக்கிய கும்மாளம் (2002) படத்தில் நடித்தார். இத்திரைப்படத்தில் பெரும்பாலும் புதுமுகங்களே நடித்தனர். இந்தப் படம் வெற்றி பெறவில்லை. பின்னர் தங்கர் பச்சானின் சொல்ல மறந்த கதை படத்தில் சேரனுடன் நடித்தார். இந்த படம் சுமாராக வெற்றி பெற்றாலும் இவருக்கு நல்ல பெயரை வாங்கி கொடுத்தது.

அடுத்துவந்த மூன்று படங்களில் எதுவும் பெரிய வெற்றி பெறவில்லை. சங்கர் இயக்கத்தில் பாய்ஸ் (2003) படத்தில் ஜெனிலியா விற்கு பின்னணிக் குரல் குரல் கொடுத்தார். பின்னர் சத்யராஜ் உடன் அடிதடி திரைப்படத்தில் *உம்மா உம்மம்மா* பாடலில் நடனமாடினார். ஆஞ்சநேயா திரைப்படமும் தோல்வி அடைந்தது. பின்னர் தெலுங்கு படங்களில் கவனம் செலுத்தினார். ஜெயா தொலைக்காட்சியில் ஒளிபரப்பான *சாந்திநிலையம்* தொலைக்காட்சி நாடகத்தில் நடித்தார்.

மேற்கோள்கள்
-----------

1. 1 2  "Rathi Filmography", *Jointscene* (2006-06-14).
2. ↑  "Screen vs. studies". The Hindu. 2003-10-06. 2003-11-17 அன்று மூலம் பரணிடப்பட்டது. 2013-08-17 அன்று பார்க்கப்பட்டது.
3. ↑  "Reel Talk - 'Kutty' Radhika begins innings". 2009-11-17 அன்று மூலம் பரணிடப்பட்டது. 2013-08-17 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ரதி
சுபேதார் மேஜர்  **சஞ்சய் குமார்** (*Sanjay Kumar*) பரம வீர சக்கரம் (பிறப்பு 3 மார்ச் 1976  ) இந்திய இராணுவ அதிகாரியும் இந்தியாவின் படைத்துறையில் வழங்கப்படும் மிக உயர்ந்த |இராணுவ விருதான பரம வீர சக்கரம் பெற்றவருமாவார்.

ஆரம்ப கால வாழ்க்கை
------------------

சஞ்சய் குமார் இமாச்சலப் பிரதேசத்தின் பிலாஸ்பூர் மாவட்டத்தில் உள்ள கலோல் பக்கேன் கிராமத்தில் பிறந்தார். இராணுவத்தில் சேர்வதற்கு முன், தில்லியில் வாடகை வாகன ஓட்டுநராக பணிபுரிந்தார்.  இறுதியாக இராணுவத்தில் சேரத் தேர்ந்தெடுக்கப்படுவதற்கு முன்னர் இவரது விண்ணப்பம் மூன்று முறை நிராகரிக்கப்பட்டது.

இராணுவ வாழ்க்கை
---------------

4 ஜூலை, 1999 இல், 13வது பட்டாலியன், ஜம்மு &amp; காஷ்மீர் ரைபிள்ஸின் உறுப்பினராக, கார்கில் போரின் போது, ஏரியா பிளாட் முனையைக் கைப்பற்றும் பணியில் ஈடுபட்டிருந்த குழுவின் முன்னணி வீராவார். அப்பகுதி பாக்கித்தான் படையினரின் கட்டுப்பாட்டில் இருந்தது. சுமார் 150 மீட்டர் தொலைவில் உள்ள எதிரியின் பதுங்கு குழியிலிருந்து இவர்கள் மீது இயந்திர துப்பாக்கியால் சுடப்பட்டது.

விளைவுகளையும், பிரச்சனையின் அளவையும் உணர்ந்த குமார், தனியாக ஊர்ந்து சென்று, ஒரு எதிரி பதுங்கு குழியை நோக்கிச் சென்றார். எதிரிகள் இவரை நோக்கி சுட்டதில் இவரது மார்பிலும் முன்கையிலும் இரண்டு குண்டுகள் பாய்ந்து காயம் ஏற்பட்டது. 

காயங்களில் இருந்து ரத்தம் வழிந்தாலும், இவர் பதுங்கு குழியை நோக்கி தொடர்ந்து முன்னேறினார். சண்டையில், இவர் மூன்று எதிரி வீரர்களைக் கொன்றார். பின்னர் இவரது குழுவினர் அப்பகுதியை கைப்பற்றினர்.

பிப்ரவரி 2022 இல், இவர் சுபேதார் மேஜர் பதவியைப் பெற்றார். மேலும், புனேவுக்கு அருகிலுள்ள கடக்வாஸ்லாவில் உள்ள தேசிய பாதுகாப்பு கழகத்தில் பணியமர்த்தப்பட்டார்.

விருதுகள்
---------

இவரது தொழில் வாழ்க்கையின் போது, கார்கில் போரில் இவரது பங்கிற்காக இவருக்கு பரம வீர சக்கரம் ( சுதந்திர தினம் 1999) வழங்கப்பட்டது.

சான்றுகள்
---------

1. ↑  "NDTV Video, at 21:37 Sanjay Kumar is shown to be a Naib Subedar". *என்டிடிவி*. 2014. 2021-12-22 அன்று மூலம் பரணிடப்பட்டது. 14 August 2014 அன்று பார்க்கப்பட்டது.
2. ↑  "Param Vir Chakra Winner of Bilaspur (H.P.)". *Hpbilaspur.gov.in*. 2013. 28 February 2014 அன்று மூலம் பரணிடப்பட்டது. 18 February 2014 அன்று பார்க்கப்பட்டது.
3. ↑  "SANJAY KUMAR | Gallantry Awards". *gallantryawards.gov.in*. 2017-12-15 அன்று பார்க்கப்பட்டது.
4. ↑  "15th anniversary of Kargil War becomes extra special for brave heart Sanjay - Times of India". *தி டைம்ஸ் ஆஃப் இந்தியா*.
5. ↑  Bureau, Rediff News. "Sanjay Kumar, Param Vir Chakra, Promoted". *Rediff.com*. 8 March 2022 அன்று பார்க்கப்பட்டது.

* Cardozo, Major General Ian (retd.) (2003), *Param Vir: Our Heroes in Battle* (English), New Delhi: Roli Books, ISBN 978-81-7436-262-9CS1 maint: Unrecognized language (link)

குறிப்புகள்
-----------
கேரளத்தில் மலபார் சிறிய காட்டு ஆந்தை
**மலபார் சிறிய காட்டு ஆந்தை** (Malabar Jungle owlet, அறிவியல் பெயர்: *Glaucidium radiatum malabaricum*) என்பது தென்னிந்தியா குறிப்பாக மேற்குத் தொடர்ச்சி மலைகளை பூர்வீகமாக கொண்ட ஒரு ஆந்தை ஆகும். இது சிறிய காட்டு ஆந்தையின் கிளை இனமாக கருதப்படுகிறது.

விளக்கம்
--------

மைனா அளவுள்ள இது சுமார் 20 செ.மீ. நீளம் இருக்கும். இதன் அலகு மஞ்சள் தோய்ந்த கொம்பு நிறத்திலும், விழிப்படலம் நல்ல மஞ்சள் நிறத்திலும், கால்கள் மஞ்சள் நிறத்திலும் இருக்கும். இது சிறிய, குறுகிய, வட்டமான தலை உடையது. உடலின் மேற்பகுதி ஆழ்ந்த பழுப்பு நிறமாகத் தெளிவான இளங் கருஞ்சிவப்புப் பட்டைகளுடன் காணப்படும். மோவாய், நடுமார்பு, வயிறு ஆகியன வெண்மை நிறத்தில் இருக்கும். உடலின் பிற கீழ்ப்பகுதிகள் ஆலிவ் பழுப்பு நிறப் பட்டைகளோடு கூடிய வெண்மை நிறத்தில் இருக்கும். இறக்கை அடியில் காணப்படும் கருஞ்சிவப்புப் பகுதி பறக்கும்போது தெளிவாகத் தெரியும். இவற்றில் பாலின வேறுபாடு பெரிதாக இல்லை. இப்பறவையை முழு இனம் என்ற அந்தஸ்துக்கு உயர்த்தலாம் என்று பரிந்துரைக்கப்படுகிறது.

வாழ்விடமும் பரவலும்
-------------------

மலபார் சிறிய காட்டு ஆந்தையானது தென்னிந்தியாவின் கேரள, கருநாடக மாநிலங்களில் மேற்குத் தொடர்ச்சி மலை சார்ந்த பகுதிகளில் தேக்கு, மூங்கில் மரக் காடுகளை சார்ந்து திரிகின்றது.

நடத்தையும் சூழலியலும்
---------------------

இவை தனித்தோ, இணையாகவோ காலை மாலை நேரங்களில் மறைவிடத்திலிருந்து வெளிப்பட்டு இரை தேடும். மேக மூட்டமான நாட்களில் பகல் முழுதும் சுறுசுறுப்பாக வேட்டையாடும். பகலில் பிற பறவைகளின் தொல்லையில் இருந்து தப்பிக்க மரக் கிளைகளில் இலைகளின் மறைவில், மரப் பொந்துகளில் மறைந்து இருக்கும். யாரேனும் நெருங்கினால் இறக்கையை அடித்து பறந்து வேறொரு மரத்தில் அமர்ந்து தலையை திருப்பி வந்தவரின் நடவடிக்கையை ஆராயும். இவை வால்காக்கை, நீண்டவால் கரிச்சான் ஆகியவற்றுடன் சேர்ந்தும் இரை தேடக் காணலாம். வெட்டுக்கிளி சிள் வண்டு, பெரிய பூச்சிகள், நத்தைகள், சிறு பறவைகள் ஆகியவற்றை இரையாகத்தேடித் தின்னும். கோ குக் கோ ஓகுக் என ஐந்து வினாடிகள் தொடர்ந்து கத்தும். 

இதன் இனப்பெருக்க காலம் மார்ச் முதல் மே வரை. தரையில் இருந்து மூன்று மூதல் ஐந்து மீட்டர் உயரத்தில் கூடமைக்கும். குக்குறுவான் மரங்கொத்தி ஆகியவை முன்பே குடைந்த பொந்துகளை கூட்டுக்குப் பயன்படுத்தும். மூன்று முதல் நான்கு முட்டைகள் வரை இடும். முட்டைகள் வெண்மை நிறத்தில் இருக்கும்.

மேற்கோள்கள்
-----------

1. 1 2   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 266-267.
2. ↑  Rasmussen, PC; JC Anderton (2005). *Birds of South Asia: The Ripley Guide. Volume 2*. Smithsonian Institution & Lynx Edicions. பக். 245.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம், பக்கம் எண்:78

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q912197
* விக்கியினங்கள்: Glaucidium radiatum
* ADW: Glaucidium\_radiatum
* Avibase: 1986F1ABAE2932D9
* BioLib: 22557
* BirdLife: 22689283
* BOLD: 114409
* ஈபேர்டு: junowl1
* EoL: 1178282
* GBIF: 5232083
* iNaturalist: 19871
* IRMNG: 11387423
* ITIS: 555463
* IUCN: 22689283
* என்.சி.பி.ஐ: 1463978
* Species+: 3433
* Xeno-canto: Glaucidium-radiatum

 |
**மார்த்தாண்டம் தேனீ வளர்ப்போர் கூட்டுறவுச் சங்கம்** என்பது தமிழ்நாட்டின், கன்னியாகுமரி மாவட்டம், மார்த்தாண்டத்தில் இயக்கும் தேன் வளர்போருக்கான ஒரு கூட்டுறவு சங்கம் ஆகும். இந்தியாவின் பழமையான கூட்டுறவுச் சங்கங்களில் ஒன்றாகவும், இந்தியாவின் மிகப் பெரிய தேனீ வளர்ப்போர் சங்கங்களில் ஒன்றாகவும் இது உள்ளது. இச்சங்கம் தமிழ்நாடு கதர் கிராமத் தொழில் வாரியத்தின்கீழ் இயங்குகிறது.

வரலாறு
------

மார்த்தாண்டம் பகுதியில் தேன் வளர்ப்பில் உற்பத்தி சிறப்பாக இருந்து வந்த‍து. ஆனால் அதைச் சந்தைப்படுத்துவது சிக்கலானதாக இருந்தது. மேலும் இதில் விற்பனைத் தரகர்களின் ஆதிக்கமே மிகுந்து இருந்தது. இதை முறைப்படுத்தும் நோக்கில், ஸ்பென்ஸர் ஹட்ஸ் என்ற ஐரோப்பியரால் இச்சங்கமானது, திருவிதாங்கூர் கூட்டுறவுச் சங்கச் சட்டத்தின்படி 1937 மார்ச் 19இல் தோற்றுவிக்கப்பட்டது. அக்காலத்தில் மார்த்தாண்டம் பகுதியானது திருவிதாங்கூர் அரசின் ஒரு பகுதியாக இருந்தது என்பது குறிப்பிடத்தக்கது. தொடக்கத்தில் இந்தச் சங்கமானது 25 உறுப்பினர்களைக் கொண்டதாக இருந்தது. 2018 ஆண்டுவாக்கில் இதில் ஆயிரத்துக்கும் மேற்பட்டோர் உறுப்பினர்களாக இருக்கிறார்கள்.

மேற்கோள்கள்
-----------

1. ↑  "தேனீ வளர்ப்பு தொழில் மற்றும் சந்தைப்படுத்தும் முறை:". *கட்டுரை* (தவேப வேளாண் இணைய தளம்).. பார்த்த நாள்: 10 நவம்பர் 2018.
2. ↑  ஆர்.ஜெய்குமார் (3 நவம்பர் 2018). "தேன் ஊற்றெடுக்கும் ஊர்". *கட்டுரை* (இந்து தமிழ்).. பார்த்த நாள்: 10 நவம்பர் 2018.
**எக்சானைட்டு** *(Hexanite)* என்பது 20 ஆம் நூற்றாண்டின் ஆரம்பத்தில் முதல் உலகப் போருக்கு முன்னர் செருமானியப் பேரரசின் கடற்படைக்காக உருவாக்கப்பட்ட ஒரு செருமானிய இராணுவ வெடிபொருளாகும். டி.என்.டி எனப்படும் டிரை நைட்ரோ தொலுவீன் வெடிபொருள் பற்றாக்குறை காரணமாக இது உருவாக்கப்பட்டது. டிரை நைட்ரோ தொலுவீன் வெடிபொருளை விட எக்சானைட்டு குறைந்த சக்தி வெடிபொருளாகும்.  எக்சானைட்டு எடையால் 60% டி.என்.டி மற்றும் 40% எக்சாநைட்ரோடைபீனைலமீன் என்ற பொதுவான வாய்ப்பாட்டைக் கொண்ட ஒரு வெடிபொருளாகும். 

பொதுவாக நீருக்கடி கடற்படை ஆயுதங்களில் எக்சானைட்டு பயன்படுத்தப்பட்டது. ஜி7ஏ மற்றும் ஜி7ஈ வரிசைத் தொடர் நீர்மூழ்கிக் குண்டுகள்,  300 கிலோகிராம் (660 பவுண்டு) அலுமினியத்தால் மூடப்பட்ட மிதவை குண்டுகள்,  நங்கூரமிடப்பட்ட நீர்மூழ்கிப் படகிலிருந்து 200, 300 அல்லது 500 மீட்டர் தொலைவு இலக்கை தாக்கவல்ல மின்காந்த விசை காந்த நீர்மூழ்கிக் குண்டுகள் போன்றவற்றை இதற்கு எடுத்துக்காட்டாகக் கூறலாம்.  

எக்சானைட்டு வெடிபொருள் வழக்கற்றுப் போனதாகக் கருதப்படுகிறது, எக்சானைட்டு நிரப்பப்பட்ட ஆயுதங்கள் இரண்டாம் உலகப் போரிலிருந்து வெடிக்காத வெடிபொருள் வடிவத்தில் இருக்கின்றன. 

சப்பானியர்கள் எக்சானைட்டை இரண்டாம் உலகப் போரில் வெடிக்கும் கலவை வகை 97 & 98 ஆகப் பயன்படுத்தினர்.  .

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". .
4. ↑  "Archived copy". .
5. ↑
6. ↑  "Archived copy". .
7. ↑
**செர்பியா இராச்சியம்** (Kingdom of Serbia) என்பது பால்கன் பகுதியில் அமைந்திருந்த ஒரு நாடு ஆகும். செர்பிய வேள் பகுதியின் ஆட்சியாளரான முதலாம் மிலன் 1882இல் மன்னராக தன்னை அறிவித்துக் கொண்ட போது இந்நாடு உருவாக்கப்பட்டது. 1817 முதல் இந்த வேள் பகுதியானது ஒப்ரெனோவிச் அரசமரபால் ஆட்சி செய்யப்பட்டது. இடையில் குறுகிய காலத்திற்கு மட்டும் கரதோர்தெவிச் அரசமரபால் இடமாற்றம் செய்யப்பட்டிருந்தது. உதுமானியப் பேரரசின் முதன்மை நிலையின் கீழ் இந்த வேள் பகுதியானது 1867இல் கடைசி உதுமானிய துருப்புகள் பெல்கிறேடில் இருந்து விலகிச் சென்ற போது நடைமுறைப்படி முழுமையான சுதந்திரத்தை அடைந்தது. பெர்லின் காங்கிரசு 1878இல் செர்பிய வேள் பகுதியின் அதிகாரப்பூர்வ விடுதலையை அங்கீகரித்தது. நிசவா, பிரோத், தோப்லிகா மற்றும் வரஞ்சே ஆகிய மாவட்டங்கள் செர்பியாவின் தெற்குப்பகுதியில் இணைந்தன.

மேற்கோள்கள்
-----------

1. ↑  "The Republics of the Former Yugoslavia: Independent States or Yugoslav People?". .
2. ↑  Olivera Milosavljević; (2002) *U tradiciji nacionalizma ili stereotipi srpskih intelektualaca XX veka o "nama" i "drugima"*(in Serbian) p. 80; Helsinški odbor za ljudska prava u Srbiji பரணிடப்பட்டது 2022-10-06 at the வந்தவழி இயந்திரம்
3. ↑  Geniş & Maynard 2009, ப. 556–557."
4. ↑  Daskalovski 2003, ப. 19.
5. ↑  Stefanović 2005, ப. 469–470
**தங்கா தோரணி** (*Tanka torani*)(ஒடியா:ଟଙ୍କ ତୋରାଣି-*taṅka torāṇi)* என்பது சமைத்து ஒரு நாள் ஆன சாதத்திலிருந்து தயாரிக்கப்படும் பானம் ஆகும். இது ஜெகந்நாதருக்கு வழங்கப்படும் மகாபிரசாதத்தின் ஒரு பகுதியாகும். இது புரி ஜெகன்நாதர் கோயிலில் ஆண்டு முழுவதும் கிடைக்கும். கோடையில் இப்பிரசாதம் சிறப்பாக ருசிக்கப்படுகிறது.

செய்முறை
--------

தங்க தோராணி பின்வரும் பொருட்களைப் பயன்படுத்தித் தயாரிக்கப்படுகிறது:

* சாதம்
* தயிர்
* தண்ணீர்
* இஞ்சி
* மாங்காய் இஞ்சி
* பச்சை மிளகாய்
* உப்பு
* வறுத்த சீரகப் பொடி
* எலுமிச்சை இலைகள்
* கறிவேப்பிலை
* துளசி இலைகள்
* எலுமிச்சை

சமைத்து ஒரு நாள் ஆன சாதத்தினை தண்ணீருடன் எடுத்துக் கொண்டு அரிசியைப் பிசைந்து, அதில் தண்ணீர் மற்றும் தயிர் சேர்த்து அருந்தும் வகையில் பானத்தின் நிலைத்தன்மைக்குக் கொண்டுவரவேண்டும். பின்னர் மேலே குறிப்பிடப்பட்ட அனைத்து மசாலாப் பொருட்களும் சேர்க்கப்பட்டு நன்கு கலக்கப்படவேண்டும். பின்னர் இக்கலவையினை 2-3 மணி நேரம் ஊற வைத்து குளிர்ச்சியாகப் பரிமாறப்படுகிறது. இது பாரம்பரியமாக மண் பானைகளில் செய்யப்படுகிறது. இதனால் தங்கா தோரணி குளிர்ச்சியாக இருக்கும்.

மேலும் பார்க்கவும்
------------------

* கஞ்சி

மேற்கோள்கள்
-----------

1. ↑  "The Legend Of Tanka Torani". Bawarchi.com. 2019-10-13 அன்று பார்க்கப்பட்டது.
2. ↑  "Pana Pani Katha : Tales of Summer Drink – Lost Recipes of Odisha". Medium. 2017-04-13. 2019-10-13 அன்று பார்க்கப்பட்டது.
**ஊதா** (Violet) என்பது நீலம் கலந்த கருஞ்சிவப்பு (purple) நிறத்தைக் குறிக்கும் ஒரு நிறமாகும். இது Violet என்றழைக்கப்படும் ஒரு பூக்கும் தாவரத்தின் பெயரை ஒட்டி பெயரிடப்பட்டுள்ளது.

அறிவியல் அடிப்படையில் ஊதா
-------------------------

### ஒளியியல்

நிறமாலை இல் உள்ள கண்களுக்கு புலப்படக்கூடிய நிறங்களில் இது இறுதி நிறமாகும், அதாவது விலகல் கூடிய நிறமாகும். இது நிறமாலையில் நீலத்திற்கும் கண்களுக்குப் புலப்படாத புற-ஊதாக் கதிரிற்கும் இடையில் அமைந்துள்ளது. இது மற்றைய கண்களுக்கு புலப்படக்கூடிய நிறங்களிலும் குறுகிய அலைநீளத்தைக் கொண்டது. இதன் அலை நீளம் 380 மற்றும் 450 நனோமீற்றர்கள் ஆகும்.

ஓவியர்களால் பின்பற்றப்படும் மரபுவழி வண்ணச் சக்கரத்திலும் கூட நீலத்திற்கும் சிவப்புக்கும் இடையில் தான் ஊதா அமைந்துள்ளது. ஆகவே தான் ஊதா நிறம் சிவப்பு மற்றும் நீல நிறங்களைக் கலப்பதனூடாகப் பெறப்படுகின்றது.

மேற்கோள்கள்
-----------

1. ↑  Çelik, Tantek; Lilley, Chris, eds. (18 January 2022). "CSS Color Module Level 3". *W3C*. w3.org. 10 September 2022 அன்று பார்க்கப்பட்டது.
2. ↑  Georgia State University Department of Physics and Astronomy. "Spectral Colors". *HyperPhysics site*. 20 October 2017 அன்று பார்க்கப்பட்டது.
3. ↑  "violet, n.1". *OED Online*. Oxford University Press. 2020-04-06 அன்று பார்க்கப்பட்டது.
பிற நிலவு பயணங்கள் தொடர்பாக கீழ் இடதுபுறத்தில் லூனா 8 இன் இருப்பிடத்தைக் காட்டும் வரைபடம்.
லூனா 8 (***லூனிக் 8*** என்றும் அழைக்கப்படும் லூனா 8 அல்லது ஈ 6/ யே - 6 தொடர்) என்பது லூனா திட்டத்தின் ***நிலாவுக்கான*** விண்வெளி ஆய்கலம் ஆகும். இது 1965 திசம்பர் 3 அன்று நிலாவில் மென்மையான தரையிறக்கத்தை அடைவதற்கான நோக்கத்துடன் ஏவப்பட்டது , இருப்பினும் அதன் பின்னோக்கிய துப்பாக்கிச் சூடு மிகவும் தாமதமாக நிகழ்ந்தது மற்றும் ஓசியானஸ் புரோசெல்லாரத்தில் (ஓஷன் ஆஃப் ஸ்டார்ம்ஸ்) நிலா மேற்பரப்பில் கடுமையாக மொத்தியது. இந்தப் பணி அதன் விண்மீன் - வழிகாட்டல் அமைப்பும் அதன் தொலையளவியல் கருவிகளின் தரை கட்டுப்பாடும் அதன் கலத் தடவழி, அதன் பிற கருவிகளின் செய்முறை ஆகியவற்றை நிறைவு செய்தது.

நிலாவில் மென்மையான தரையிறக்கத்தை அடைய சோவியத்தின் பதினோராவது முயற்சி கிட்டத்தட்ட வெற்றி பெற்றது. திசம்பர் 4 அன்று வெற்றிகரமான நடுவழித் திருத்தத்திற்குப் பிறகு , இந்த விண்கலம் எந்த வெளிப்படையான சிக்கல்களும் இல்லாமல் நிலாவை நோக்கிச் சென்றது. அதன் ஒடுக்க ஏவூர்தி திட்டமிடப்பட்ட எரியூட்டலுக்குச் சற்று முன்பு , தரையிறங்கும் ஆய்வைச் சுற்றி காற்று மெத்தைப் பைகளை உயர்த்த ஒரு கட்டளை அனுப்பப்பட்டது. இருப்பினும் , ஒரு நெகிழி ஏற்றும் அடைப்பி இரண்டு காற்றுப் பைகளில் ஒன்றை துளைத்தது. இதன் விளைவாக காற்றின் வெளியேற்றம் விண்கலத்தை நொடிக்கு சுமார் 12 பாகை சுழற்றச் செய்தது. விண்கலம் சிறிது நேரத்தில் அதன் சரியான திசைவைப்பை மீட்டெடுத்தது - ஒன்பது நொடிகள் நெர ஒடுக்க ஏவூர்தி எரியூட்டுக்கு போதுமான நேரம். ஆனால் உலூனா 8 மீண்டும் நிலையற்றதாகிவிட்டது. ஒரு பின்னேகும் ஏவூர்தி இல்லாமல் , அதன் வேகத்தை போதுமான அளவு குறைக்க திஎரியும் லூனா 8 *சந்திர* மேற்பரப்பில் சரிந்து டிசம்பர் 6 அன்று ஓசியானசு புரோசெல்லாரத்தின் மேற்கில் 21:51:30 ஒபொநேவில் மொத்தியது. மொத்திய இடத்தின் ஆயத்தொலைவுகள் 9.1 வ / 63.3 மே ஆகும்.

* ஏவுதல்: 3 டிசம்பர் 1965 10:46:14 ஒபொநே
* வட்டணை உலர் பொருண்மை: 1,550 kg (3,420 lb)

மேலும் காண்க
------------

* சந்திரனில் உள்ள செயற்கை பொருட்களின் பட்டியல்

மேற்கோள்கள்
-----------

வெளி இணைப்புகள்
---------------

* ஜாரியா - உலூனா திட்டக் காலநிரல்
**கயோபாக்யானம்** ( *Gayopakhyanam* ) என்பது  1890 இல் சிலகமார்த்தி லட்சுமி நரசிம்மம் என்பவர் எழுதிய தெலுங்கு நாடகம். இது **பிரசண்ட யாதவம்** (யாதவ மன்னன் - கிருட்டிணன் கதை) என்றும் அழைக்கப்படுகிறது. இந்து இதிகாசங்களில் புராணக் கருப்பொருள்களை முன்வைப்பதில் இந்த நாடகம் முன்னோடியாக உள்ளது. கயா என்ற கந்தர்வ மன்னனால் தூண்டப்பட்ட அருச்சுனனின் அவதாரமான நர-நாராயணனுக்கும் கிருட்டிணனுக்கும் இடையிலான போரை அடிப்படையாகக் கொண்டது கதை.

சிலகமர்த்தி லட்சுமி நரசிம்மம் (1867-1946) சுமார் 22 வயதில் இந்த நாடகத்தை எழுதினார். இது ஏப்ரல் 1890 இல் முதல் முறையாக அரங்கேற்றப்பட்டது. பிரபல அரசியல்வாதி த. பிரகாசம் சித்ரலேகாவாகவும் அர்ச்சுனனாகவும், கயாவாக இவரது ஆசிரியர் இம்மனேனி அனுமந்த ராவ் நாயுடுவும் நடித்தனர். இது பல நாடகக் குழுக்களால் எண்ணற்ற முறை அரங்கேற்றப்பட்டது. 

இது 1909 இல் நூலாக வெளியிடப்பட்டது. மேலும், ஒரு லட்சத்திற்கும் அதிகமான பிரதிகள் விற்பனையான சாதனைகளை முறியடித்தது.

கதை
---

கயா என்ற ஒரு கந்தர்வ மன்னன், தனது தெய்வீக விமானம் மூலம் வானத்தில் பறக்கும் போது, வெற்றிலையை மென்று கீழே துப்பினார். இது சூரிய தேவனை வணங்கிகொண்டிருந்த கிருட்டிணரின் உள்ளங்கையில் விழுந்தது. இதனால் மிகவும் கோபமடைந்த கிருட்டிணன் கயாவைக் கொல்வதாக சபதம் செய்தார். கயா கிருஷ்ணரின் சிறந்த பக்தராக இருந்தும், கிருஷ்ணர் தனது சபதத்தை திரும்பப் பெற முடியவில்லை. நாரதர், அருச்சுனனை அணுகி, தன்னைப் பாதுகாப்பதற்கான உறுதியைப் பெறுமாறு அறிவுறுத்துகிறார். நாரதரின் அறிவுரையின்படி, அர்ச்சுனனின் வாக்குறுதியைப் பெறுகிறான். 

நாரதர், சுபத்திரை ருக்மணி மற்றும் பிறரின் தலையீடு இருந்தும் பேச்சுவார்த்தை தோல்வியில் முடிந்தது. கிருட்டிணனும், அர்ச்சுனனும் நேருக்கு நேர் மோதுவதற்கு தயாராகும் போது அங்குவந்த, சிவன் அவர்கள் முன் தோன்றி உலகத்திற்கு ஏற்படக்கூடிய பேரழிவைக் கூறி போரைத் தடுக்கிறார். வரவிருக்கும் மகாபாரதப் போருக்கு முன் அர்ச்சுனனுக்கு ஒரு சோதனையாக இந்த சூழ்நிலையை பகவான் கிருட்டிணர் விளக்குகிறார்.

விமர்சனம்
---------

கிருட்டிணன், அர்ச்சுனன் போன்ற பெரிய பாத்திரங்களின் உன்னதத் தன்மையைக் கவிஞர் குறைத்து இதை எழுதினார் என்ற விமர்சனம் எழுந்தது. ஆனாலும், சாமானியர் மீது அதிக அக்கறை கொண்ட, வெளிப்பாட்டை நீர்த்துப்போகச் செய்யும் இயல்பான போக்கு கவிஞருக்கு உண்டு என்பதாலும், அன்றாட வாழ்வில் அவருக்குப் பரிச்சயமான பழமொழிகள் மற்றும் பழமொழிகளை நன்கு அறிந்தவர் என்பதாலும் பார்வையாளர்களின் வேர் மட்டத்தில் இவரது நாடகம் வெற்றி பெற்றது.

திரைப்படமாக
-----------

இந்தக் கதை தெலுங்கு மற்றும் தமிழ் மொழிகளில் திரைப்படங்களுக்காக ஏற்றுக்கொள்ளப்பட்டு 1962/1963 இல் *ஸ்ரீ கிருஷ்ணார்ஜுன யுத்தம்* என்ற பெயரில் தயாரிக்கப்பட்டது. இதை கே.வி.ரெட்டி இயக்கினார். இதில் என். டி. ராமராவ் கிருட்டிணராகவும், அக்கினேனி நாகேஸ்வர ராவ் அர்ச்சுனாகவும், துலிபாலா கயாவாகவும் நடித்திருந்தனர்.

சான்றுகள்
---------

1. ↑  Gayopakhyanam, Chilakamarti Lakshmi Narasimham by Mudigonda Veerabhadra Sastry, Sahitya Akademi, pp: 37-41.
2. ↑  "'Gayopakhyanam' staged". *தி இந்து*. 2 September 2005. 6 November 2012 அன்று மூலம் பரணிடப்பட்டது. 28 May 2010 அன்று பார்க்கப்பட்டது.
3. ↑  Sastry, Mudigonda Veerabhadra; Vi. Vi. Yal Narasiṃhārāvu; Sahitya Akademi (1994). *Chilakamarti Lakshmi Narasimham*. Sahitya Akademi Publications. பக். 39–41. பன்னாட்டுத் தரப்புத்தக எண்:978-81-7201-499-5.. பார்த்த நாள்: 28 May 2010.

வெளி இணைப்புகள்
---------------

* Gayopakhyanam video at Andhra Natakam.com
* Gayopakhyanam video at Andhra Natakam.com